<classify> BUNGE la Afrika Mashariki EALA limezindua rasmi chuo chake EAPI kitakachotumika kuwanoa wabunge na wafanyakazi wengine kuhusu majukumu yao ili waelewe dhima nzima ya kuanzishwa kwa Jumuiya ya Afrika Mashariki EAC na hatimaye wawe na mwelekeo mmoja katika mchakato wa mtangamano ndani ya jumuiya.Uzinduzi huo ulifanyika jijini Nairobi, Kenya hivi karibuni, ambapo maspika wa mabunge ya EAC walihudhuria.Akizungumza wakati wa uzinduzi wa chuo hicho, Spika wa Bunge la EALA, Martin Ngoga amesema chuo hicho kina umuhimu wa kipekee kwa ustawi wa jumuiya.Ndani ya Bunge la Afrika Mashariki kuna wabunge na wasio wabunge wanaotoka katika mazingira tofauti, hivyo ni vyema wakapigwa msasa waweze kuelewa mambo mengi juu ya jumuiya ili waweze kutimiza majukumu yao kwa ufanisi, amesema.Kuanzishwa kwa taasisi hiyo, kumekuja baada ya kupitishwa kwa muswada wa mwaka 2011, ulioridhiwa na Bunge hilo kuwa sheria kamili.Spika aliwapongeza wakuu wa nchi wanachama wa EAC kwa kubariki kuanzishwa kwa chuo hicho, ambacho kwa mujibu wa sheria, bodi yake ya wadhamini inaundwa na maspika wa nchi wanachama, huku makatibu wa bunge wakisimamia baraza husika.  <topic>: kitaifa 